Szemerey István

Gálócsy Valéria

A szent korona

filozófiája

Szemerey István

Gálócsy Valéria

A

szent korona

filozófiája

Budapest, 2025

© Dr. Szemerey Balázs István, 2025

Felelős kiadó: Dr. Szemerey Balázs István

E-mail: szemerey358@gmail.com

ISBN 978-963-291-799-3

Grafika: Kovács-Turi Adrienn

A Szentháromságot és a Rózsafüzért rajzolta Sváb Noémi

Tördelte és a borítót tervezte: Vancsura Olga

Minden jog fenntartva. Tilos e kiadvány bármely részét sokszorosítani, információs rendszerben tárolni vagy a kiadóval történt előzetes írásbeli megállapodás nélkül elektronikus, mechanikus, fényképészeti vagy bármely más adatátviteli formában továbbadni.

Tisztelt Sulyok Tamás Köztársasági Elnök Úr,

Tisztelt Orbán Viktor Miniszterelnök Úr,

Tisztelt Erdő Péter Bíboros, Prímás,

Esztergom-Budapesti Érsek Úr!

Ezen beadvánnyal szeretnénk Önöknek feltárni és kiemelni a magyar Szent Korona jelentőségét. Mivel a királyság intézménye megszűnt a múlt században, és a kormányzó hatalmat ma a miniszterelnök végzi, de a Korona királyság nélküli további sorsa, intézménye mindhármuk, de leginkább a Köztársasági Elnök úr kezében van. Mint alább olvasható majd, a Korona egy különleges tárgy, amely minden földi tárggyal ellentétben egyben „élő” is. Abban a tekintetben mindenképpen, hogy a felsőbb világot összeköti a földi világgal. Ez alább jobban kibontásra kerül.

A Korona egy olyan kincs, amelyet nem az arany és a drágakövek értéke határoz meg, hanem a szellemisége, és főleg az, ami ma nem működik, a tevékenysége. E könyv első részében a Korona filozófiáját írom le, azaz a szellemiségét, mely rávilágít arra, hogyan lehet beindítani a tevékenységét, hogyan lehet munkára fogni. Hogy egy hasonlattal éljek, kifogtuk az aranyhalat, de az csak tátog a szatyorban, amibe tettük. Ez a szatyor pedig nem más, mint egy múzeum, egy kőépület, akár a Parlament is, amelybe tárgyakat helyezünk bele. Nem halljuk meg, mit mond nekünk, és így nem hallja meg, mit kérnénk tőle. Amit, ha működne, meg tudna tenni érdekünkben. Második részében szerzőtársam, Gálócsy Valéria pedig a Mária által közvetített tudás, a Rózsafüzér és egyes imák kibontását végzi, melyek szellemi tartalma a Korona részét képezik. Hiszen Mária ezt a tudást hagyta ránk, és a Koronán az ikonja ezt a tárgyat tartja a kezében. A Mária kép levételével gonosz kezek a Jézus utáni első évszázadokba röpítettek minket vissza, amikor Mária még mellőzve volt. Ezt akarjuk fenntartani?

Egyben e könyv elolvasása után arra kérjük Köztársasági Elnök urat, fontolja meg, hogy egy csapatot, egy teamet, munkacsoportot hozzon létre a Korona mai állapotának megváltoztatására. Még egyszer. A Korona nem egy múzeumi tárgy. Másfél évezred alatt - tudásunk alapján legalább ilyen idős a Korona -, állandó támadásnak volt kitéve, a benne rejlő képkészlet egy részét kicserélték, az ikonok helyét megváltoztatták, Jézus ikonját megcsonkították, a pántokat elfordították. Kicseréltek több drágakövet, csüngőket. Ezekkel az ármány cserékkel a Korona eredeti hatását, funkcióját, sőt erejét, azaz szellemiségét és tevékenységét elvették. Ahhoz, hogy a Korona ismételten felvegye az alkotói által belé rögzített tudást és erőt, a fenti ármányokat meg kell szüntetni és a Korona erejét visszaállítani.

A mi generációnk kapta azt a rövid időt, hogy fentieket megértsük és gyorsan megcselekedjük. A végtelenségig el tudnánk vitatkozni arról, vajon az általunk ajánlott ikonok cseréje helyett más ikonokat kellene feltenni. Itt gondolok a mindenki által elismert tényre, hogy a Mária ikonját vissza kell tenni eredeti helyére, a hátsó pártára. A bizánci császárok helyére két másik arkangyal, Rafael és Uriel képe kerüljön, vagy esetleg Mária Magdala, az apostolok apostola is helyet kapjon a Koronán. Az én javaslatom egy kerek, kidolgozott rendszer, amellyel a Korona működése helyreáll. Kár lenne rossz magyar szokás szerint egymásnak esnünk, kinek van éppen igaza. Ha a Korona így működik, feltételezésem szerint az alkotók is egyetértenének a cserék gondolatával. Hiszen talán soha nem tudjuk meg, Mária ikonján kívül, kit takart a két lecserélt ikon. Egy biztos. Az általam javasolt rendszer négyszeresen ad egy szentháromságot, amely a Koronának az elvesztett spirituális erejét adja vissza.

A Korona ma már nem csak a magyarság sorsának jobbítását, de az emberiség létének jobbra fordulását is jelenti. Mivel a Korona magyar, ezért a magyarság feladata is egyben e fenti felemelkedés előmozdítása, melynek első lépése a Korona, annak funkciójának, hatalmának, és ismét élővé tételének helyreállítása lenne. A Korona filozófiája jobban megérteti velünk miért és milyen szándékkal készítették alkotói. Megértjük jelentőségét és remélhetőleg megérjük a közeli jövőben eredeti vagy ahhoz hasonló, de a funkcióját visszakapó állapot elérését.

Tisztelt Köztársasági Elnök Úr!

Összefoglalva, a Korona a könyvben felsoroltakhoz képest még sok rejtett információt tartalmaz, de jelenlegi tudásunk arra irányítja figyelmünket, hogy a Koronáról tudottak már bőségesen elegendők ahhoz, hogy felismerjük:

1.Nem egy múzeumi tárgyról van szó.

2.A magyarság és az emberiség számára egy felbecsülhetetlen értékű entitásról van szó. A magyarság feladata az entitás szellemi kibontása, értelmezése, és „üzembehelyezése”. Ezért kellett másfél évezreden át megőriznünk. Ehhez a beaktiváláshoz érkezett el az idő. Ez a mi, magyarok feladata saját magunk és a világ felé, az emberiség felé.

3.Mint köztudott, a média a negyedik hatalmi ág. Kevés ismeret van arról, hogy a médiánál még egy erősebb hatalmi ág van, s ez az isteni, felsőbb világ jelenléte, és kapcsolata a mi világunkkal. Ennek összekötője, képviselője a Magyar Szent Korona.

4.A Korona, mint külön entitás, jézusi tulajdonságokkal bír, tehát a békét, szeretet és a felemelkedést hozza el a magyarság és most már az emberiség számára is.

5.A Koronához szorosan hozzátartozik a Rózsafüzér és egyes imák újra értelmezése. A Rózsafüzér azért szorosan kapcsolódik a Koronához, mert Mária a mágikus tudást ezen keresztül hagyta ránk. A Koronán Jézus a Tudás, az Akasha könyvét tartja a kezében, Mária pedig a cselekvés, a jó értelembe vett mágia alapkövét, a Rózsafüzért.

6.Fentiek érdekében tisztelettel kérem Elnök urat egy grémium létrehozására, amelyben azok foglalnak helyet, akik ebben a munkában képesek és akarnak részt venni.

7.Egyben kérem Elnök urat, e könyv szélesebb körű terjesztésének megsegítésével.

Budapest, 2025. július 17.

Tisztelettel,

Szemerey Balázs István

Tartalomjegyzék

Előszó >

Ajánlás >

Bevezetés >

Az ötödik hatalmi ág >

Személyes érintettség >

Jézus királyi koronája, a Magyar Szent Korona >

Hogy jön Darwin a magyar Szent Koronához? >

A Szent Korona fizikai felépítése >

A magyar Szent Korona keletkezésének helye és ideje >

A Korona felépítési rendszereiről >

A Magyar Szent Korona története, útja >

Mit változtattak meg az elmúlt ezer évben a Koronán? Mi célból? >

A keresztpántok 90 fokos elfordítása >

A Bertalan kép lecserélése >

Összefoglalva, a Szent Korona útja és megrontásának története >

Próbálkozások a Korona „lejáratására”, szellemiségének elrejtésére >

A Korona részei >

A Jézus kép megcsonkítása >

A Szent Korona filozófiája. A 19 zománckép a Koronán >

A Szent háromszögek. A legfontosabb, az első, a Fény Szentháromsága >

A második hármasság >

Gábriel arkangyal ikonjának helycseréje >

A harmadik hármasság >

A negyedik hármasság, akik a Kaput mozgatják >

A Korona Merkabája, a Piramis energia, és az öt sík >

A Korona csakrarendszere >

A többi apostol szerepe a Koronán >

Az „ÉLŐ” Korona >

Apostolok, akik nem szerepelnek a Koronán >

Kié a Magyar Szent Korona? Ki működtetheti? >

Tisztelgés Csomor Lajos előtt >

Az Élő Koronáról szóló ismereteink összefoglalása >

A Korona mudrái >

A jézusi páva mudra >

Az utolsó szó jogán. A tett halála az okoskodás >

A Korona filozófiája >

Végszó >

Utóirat >

Bevezető. Rózsafüzér, Rózsafüzér ima >

Miatyánk >

Szűz Mária Rózsafüzére (Rosarium Virginis Mariae) >

Bevezető >

A Szentolvasó módosításának magyarázata: >

Változtatás az Apostoli Hitvallásban >

Szentolvasó, napok szerint >

Angyali üdvözlet (Üdvözlégy) >

Köszönet >

A Rózsafüzér alkotórészei >

Hogyan imádkozzunk a Rózsafüzérrel? >

Rózsafüzér imái: >

Apostoli Hitvallás (Hiszekegy) >

Az Úr imádsága (Miatyánk) >

Angyali üdvözlet (Üdvözlégy) >

Záró ima >

Dicsőség >

Van jövő? >

Irodalomjegyzék >

Forrásanyag (Wikipédia) >

Hanganyag >

Előszó

Kedves Olvasó,

a Magyar Szent Koronáról számos tartalmas könyv jelent meg hazaérkezése, 1978 óta. Ebben a könyvben egy eddig nem beszélt oldaláról, a filozófiájáról lesz szó. Természetesen a Korona története, felépítése és üzenete is része e könyvnek. De a legfontosabb üzenete kevés embernek jelent meg. Azon vonása pedig végképp nem jelent meg, ami igazából nem földi, hanem szellemi kinccsé avatja a Koronát.

A Korona nem csak egy tárgy. A Korona egy Élő Entitás. Készen arra, hogy mint egy dzsin, elsősorban minket, magyarokat szolgáljon, végül pedig rajtunk keresztül az emberiséget, illetve annak nyitott, a magasabb szférákra nyitott részét is szolgálja.

A Korona jelen állapotában viszont inaktív, működésképtelen. A mi feladatunk működőképességének helyreállítása.

Ehhez viszont némi változtatásra van szükség, de legalább négy képcserének meg kell történnie. Ne legyünk restek, de legyen elég kurázsink, rugalmasságunk és erőnk ezt megtenni. A felsőbb akaratot a három közjogi méltóság szentesíti. Ezért címeztük e könyvet a Köztársasági Elnöknek, a Miniszterelnöknek és a legmagasabb egyházi méltóságnak. Persze a könyv mindannyiunkat megszólít. Mert a Korona tudása mellett nekünk is le kell valamit tenni az asztalra.

A Korona filozófiájának, szellemiségének, és elméleti oldalának megírása az én feladatom volt. A Koronában lévő gyakorlati üzenet leírása pedig szerzőtársam, Gálócsy Valéria feladata lett.

Szemerey István

Ajánlás

Ajánljuk e könyvet Máriának, Anyánknak és Mária Magdolnának, testvérünknek.

A két nőnek, akik nélkül Jézus sem tölthette volna be küldetését.

Mindkettőjüknek helyet kell kapniuk a Szent Korona ikonográfiájában.

Külön kiemelve ajánljuk e könyvet az angyaloknak, akik végig kísérték és inspirálták e könyv megszületését.

Bevezetés

Bevezetésképpen Pio atyát idézem:

„Magyarország egy olyan kalitka, amelyből egyszer még egy gyönyörű madár fog kirepülni. Sok szenvedés vár még rájuk, de egész Európában páratlan dicsőségben lesz részük. Irigylem a magyarokat, mert általuk nagy boldogság árad majd az emberiségre.”

A Pio atyának tulajdonított levél meglehetősen hosszú, tele üzenetekkel, ezért csak egy 12 üzenetből álló kivonatot idézzünk, Renzo Baschera „I grandi profeti” könyvéből.

1.A világ romokban jár. Az emberek elhagyták a helyes utat, hogy az erőszak sivatagában végződő utakon járjanak… Ha nem isznak az alázat, és a szeretet forrásából, katasztrófa lesz.

2.Rettenetes dolgok fognak jönni. Már nem tudok közbenjárni a férfiakért. Az isteni kegyesség hamarosan véget ér. Az embert azért hozták létre, hogy szeresse az életet, és végül elpusztította az életet.

3.Amikor a világot az emberre bízták, ez kert volt. Az ember mérgekkel teli légkörré változtatta. Semmi sem szolgálja az ember házának megtisztítását. Nagy munkára van szükség, amely csak a mennyből származhat.

4.Készülj fel arra, hogy három napot teljes sötétségben élj. Ez a három nap nagyon közel van … És ezekben a napokban megmaradtok anélkül, hogy ennétek vagy innátok. Akkor a fény visszatér. De sok ember nem látja már meg.

5.Sokan menekülnek majd rettegve. Cél nélkül fognak rohanni. Azt fogják mondani, hogy keleten van üdvösség, és az emberek keletre futnak, de leesnek egy szikláról. Azt fogják mondani, hogy nyugatra van üdvösség, és az emberek nyugatra futnak, de kemencébe esnek.

6.A föld megremeg, és nagy lesz a pánik… A föld beteg. A földrengés olyan lesz, mint egy kígyó: érezni fogják, hogy mindenhova mászik. És sok kő esik majd, sok ember fog meghalni.

7.Olyanok vagytok, mint a hangyák, mert eljön az idő, amikor az emberek elveszítik az eszüket egy falat kenyérért. Az üzleteket kifosztják, a raktárakat megtámadják és megsemmisítik. Szegény lesz az, aki azokban a sötét napokban három hónapig gyertya, vizes kancsó és a szükséges dolgok nélkül marad.

8.Egy föld eltűnik… Egy nagy föld. Egy ország örökre kitörlődik a földrajzi térképekről… És ezzel együtt a történelem, a jólét és az emberek sárban vonszolják majd magukat.

9.Az ember, ember iránti szeretete üres szóvá válik. Hogyan várhatod el Jézustól, hogy szeressen téged, ha nem is szereted azokat, akik a saját asztalodnál esznek? … Isten nem bocsát meg a tudomány embereinek, csak a szívvel rendelkező embereknek.

10.Kétségbe vagyok esve… nem tudom, mit tegyek az emberiség megtéréséért. Ha ezen az úton halad tovább, Isten borzalmas haragja elszabadul, mint egy szörnyűséges mennydörgés.

11.Egy meteorit leesik a földre, és minden ragyog. Katasztrófa lesz, sokkal rosszabb, mint egy háború. Sok mindent eltöröl. És ez lesz az egyik jel…

12.Az emberekre tragikus élmény vár. Sokakat eláraszt a folyó, sokakat tűz éget el, sokakat mérgek temetnek el… De én a tiszta szív közelében maradok.

Pio atya víziója nem véletlen. Ha a mai politikai viszonyokra tekintünk, mi is elborzadunk. És kiket bántanak? Minket, magyarokat, mert a negatív pólus nagyon jól tudja és érzi, hogy csak ebből a népből lehetséges az ő hatalmuk megdöntése. Ezért is oly nagy jelentőségű a Korona helyreállítása.

Az ötödik hatalmi ág

Egy bölcs atyát, egy látnokot idéztem. A víziója szerint a mi, magyar nemzetünkből indul ki az az energia (hívjuk ezt egyszerűen energiának), amely katalizátorként elindítja a Földön a változást. Kataklizmák során keresztül felébreszti a még felébreszthetőket, és mint ő maga is mondja, a Föld betegségét, az ember természet ellenességét megszünteti.

Ehhez az ébredéshez járul hozzá a Szent Korona. A Szent Korona ugyanis maga az ötödik hatalmi ág, hogy egy filmcímet idézzek, az ötödik elem. Megmagyarázom.

A negyedikig eljutottunk. Mint ismeretes, az első három hatalmi ág a Törvényhozás, a Bírói hatalom, és a Végrehajtó hatalom. Úgy egy évszázada jött rá az emberiség, van egy negyedik hatalmi ág, a Média hatalma. Amely hatalom mára teljesen beépült az emberiség hatalmi rendszerébe. Mára talán a négy közül ez a legjelentősebb. Hatalmas befolyása van, hatalmas manipulatív ereje. Mögötte pedig az első három ágat kézben tartó szűk tulajdonosi kör áll. Kevés ember óriási hatalma. Az egész emberiséget befolyásolni képes hatalom. Amely cinikus, kegyetlen, és mérhetetlen önző. Tehát a negatív oldal hatalma a többség felett.

Kevesen vannak azonban tisztában azzal, hogy létezik egy ötödik hatalmi ág is. Ez a hatalmi ág az ember isteni mivolta. Az isteni, a szeretet, a pozitivitás képviselője. Minden emberben benne van. Mégis el van rejtve, csak a nagyon magas spiritualitással rendelkezőknek mutatja meg magát. Azért, mert az ember le van fokozva. Az ember a nyelvi rendszereken át olyan anyanyelvi programokon keresztül nő fel, amely egy egész más irányba tereli agyműködését, és a szívműködését. Ez a hatalmi ág minden egyes emberben létezik, mégis az első négy hatalmi ág elkápráztatja, és elfedi a valóságot. Csak arra tudunk gondolni.

Mi, magyarok egy olyan élő tárggyal, a Szent Koronával rendelkezünk, amely elsősorban számunkra megnyitja ezt az ötödik hatalmi ágat, ezt a felsőbb dimenziót. Ez egy olyan entitás, amely korábban csak a királyok számára volt, akkor is a beavatásnál elérhető. Ha a Koronát ismét munkára tudjuk fogni, azaz aktiválni tudjuk, ma már az egész nemzetnek jót tesz. Legyen bármekkora szélvihar itt a fizikai térben, a Koronával minden vihart túlélünk. Ráadásul ez a miénk. Először kell minket felemelnie, s aztán kinyithatjuk az ernyőt, és a más nemzetek felemelkedett lelkeit is megvédhetjük a vihar szelétől.

Említsünk meg egy másik, ha nem is ebben az értelemben élő tárgyat, ami biztosan nemzetek sorsát befolyásolja, befolyásolta. Ez a Longinus lándzsája, amellyel Jézust a kereszten megszúrták. A két nagyravágyó zsarnok, Napóleon és Hitler is tudott hatalmáról. Míg az előző nem tudta megkaparintani, az utóbbi megszerezte. De minden, ami a magasabb intelligenciával, a szeretettel van összekötve, csak akkor tartós hatása, ha a szeretet uralkodik mellette. Egyikőjük sem arra használta, hogy a szeretet jegyében uralkodhasson. El is buktak mindketten.

A Szent Korona, mint élő entitás, majd alább látjuk, csak látszólag tartozik ide, a gyilkos fegyvernél sokkal magasabb rangú, egy dimenziókapu. El lehet képzelni, mire képes.

Pio atya és az ötödik hatalmi ág megbeszélése után el kell mondani, hogy ma (és korábban is mindig) magyarnak lenni, hihetetlen kihívás, feladat, és így megtiszteltetés a fenti világok felől. Amiért minket választottak, amiért mi kiérdemeltük ezt a feladatot, amiért bíznak bennünk, hogy meg is tudjuk csinálni.

A Magyar Szent Korona nem múzeumi tárgy, hanem egy élő entitás, amely arra vár, hogy kiszabadítsuk a fogságból, és megkezdhesse az emberiség felemelkedésének érdekében a munkáját. Ehhez mindenekelőtt érdemes lefektetni. Ki a magyar?

Egedi-Kovács Melinda szavait idézem: „szeretném azt is tisztázni, hogy magharnak (magyarnak) lenni egy létállapotot jelent: – maghar az egy istenhitű, krisztusi utat követő, feltétel nélküli érdekmentes szeretet gyakorló, önmagát felajánlani képes lélek magasztos állapota. Önmagát felajánlani képes pedig azt jelenti, hogy nem csak önmagáért felel és kér bocsánatot, hanem krisztusi módon annak nevében is, aki megmutatta neki azt a minőséget.”

Mivel ma hirtelen a nem magyar anyanyelvűek nem képesek hónapokon, akár éveken belül is megtanulni magyarul, de a szívük a helyén van, a jót jónak, a gonoszt gonosznak érzékelik, ők azok, akikre rámondhatjuk: Magyartudatúak. Az ő számukat tudja a Korona a sokszorosára megnövelni. Legyen az anyanyelvük német, orosz, szlovák, angol, vagy bármely más nyelv. Ha a fentiek szerint élnek és gondolkodnak, megértik a magyarság jelentőségét, célját, és hajlandóak velünk gondolkodni, akkor őket mi, magyarok befogadjuk és magyartudatúnak nyilvánítjuk.

Mielőtt mélyebben a Korona származásába, felépítésébe és hatásába belemélyednénk, érdemes néhány kifejezést, szavakat tisztázni, néven nevezni. A magyarság ilyetén való megnevezése jó egy évezredes, ami túlmutat szinte minden más európai népen, de ha kinyitjuk az ollót, akkor tisztában kell lennünk azzal, hogy mi magyarok is egy nagy nyelvcsaládhoz tartozunk. Ez a nyelvcsalád szerves, organikus nyelvű, számos rokon nyelvű népe élt, amelyet az utóbbi úgy 6000 évben a szervetlen nyelvű népek szisztematikusan kiirtottak. Azaz, mi vagyunk az utolsó államilag szerves nyelven beszélő nép. Ezt azért érdemes tudni, mert ellenfeleink első megjegyzése, hogy Ázsiából ideszakadt horda vagyunk, és ezért nincs helyünk ebben a közösségben. Jegyezzük meg, minden európai nép őse Ázsiából érkezett, a legelsők a keletről jött kelták voltak.

Tehát kihez is tartozunk? Írjuk le nyugodtan: Nem minden szkíta magyar, de minden magyar szkíta. Tehát mi a szkíták nagy családjához tartozunk, akiknek küldetése, mint azt Pio atya és mások is megérezték, a nyelvük és az agyi konfigurációjuk, installációjuk segítségével az emberiséget visszahúzni a felemelkedés rögös útjára, éppen a szakadék széléről.

Abba is beleköthetnek ellenfeleink, hogy a feltételezett kaukázusi műhelyben készült Korona nem is lehet magyar, még ha magyar kezekben is van. Azt mondják elleneink, akkor még nem is éltek magyarok. Hogyan készülhetett akkor a magyarságnak? Íme a felelet.

Sumér – káld - pártus – etruszk – pun – kun - hun – avar - magyar. Azaz a szkíták legismertebb nemzetei. A többiről nem is beszélve. Ezekből következik, hogy a Korona alkotói az organikus nyelvet beszélő leszármazottaknak készítették azon célból, hogy a viszontagságos időkben a szerves nyelvű népet, népeket segítse, majd ha eljön az idő, akkor pedig az emberiséget. Kijelenthetjük, eljött az idő.

Nézzük most meg tüzetesebben a Korona elején látható Jézus képet, amely mindenki számára, aki a király előtt áll, a legjobban látható kép. Így minden egyes emberhez szól. Tehát már az sem mindegy, a Koronán hol és milyen pozícióban helyezkedik el a vizsgált kép.

A Magyar Szent Korona a Fény Szentháromságának utolsó megmaradt tanúja. A Fény Szentháromság másik két alakja rejtve van azok előtt, akikkel szemben a király áll. Mária hátul van e Szentháromságban, láthatni csak akkor lehet, ha a Koronát, és ezzel az egész életet a vizsgáló körül járja, és megérti. A Pantokrátor a Kereszt alatt, fenn van a Korona tetején, azaz ugyanúgy láthatatlan, mint itt az életben. Soha nem látjuk, mégis tudjuk, létezik, és a Koronán is ott van. Ha körbejárjuk a Koronát, még mindig nem vehetjük észre. Ahhoz, hogy számunkra megmutassa magát, el kell mélyednünk az életben, meg kell fejtenünk titkokat, s akkor rájövünk, hogy hol található a jóságos Atya Isten.

De térjünk vissza Jézushoz, a róla készült zománcképhez, ahol, mint szkíta-pártus uralkodó jelenik meg. Jézus egy trónon ül. A trón mellett ciprusfák állnak, amelyek a korabeli pecséteken is előfordulnak, és a királyi méltóságot jelképezik. A ciprusfa az uralkodás jelképe mellett az örök életet is szimbolizálja, mivel a növény is örökzöld, és gyógyulást adó, azt elősegítő növényként is ismert. A zománcképen Jézus neve görögösen rövidítve is olvasható, ha az egyéb rejtett tudás nem elég a kép tanulmányozójának a képen ábrázolt személy felismeréséhez és rangjának megállapítására. Mind a glória, mind a neve egy-egy körben ábrázolódik, tehát Jézus feje körül és mellett három kör látszik, ami szintén nem a véletlen műve. A képen látható fehér pontok, csomók szintén jelentőséggel bírnak.